ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία Υ 34/22.9.2021 απόφασης του Πρωθυπουργού «Σύνθεση και ανάθεση
καθηκόντων γραμματέα του Κυβερνητικού Συμβουλίου Εθνικής Ασφάλειας (ΚΥ.Σ.Ε.Α.)» (Β’ 4383).
Σύνθεση Κυβερνητικού Συμβουλίου Οικονομικής
Πολιτικής.
ΑΠΟΦΑΣΕΙΣ
Αριθμ. Υ 4
(1)
Τροποποίηση της υπό στοιχεία Υ 34/22.9.2021
απόφασης του Πρωθυπουργού «Σύνθεση και
ανάθεση καθηκόντων γραμματέα του Κυβερνητικού Συμβουλίου Εθνικής Ασφάλειας (ΚΥ.Σ.Ε.Α.)»
(Β’ 4383).
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Των άρθρων 7 και 16, της υποπερ. βδ) της περ. β) της
παρ. 2 του άρθρου 23 και της περ. 22 του άρθρου 119
του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133), σε συνδυασμό με το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98),
β) του π.δ. 76/2023 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
“Νέας Δημοκρατίας” (Ν.Δ.), ως Πρωθυπουργού» (Α’ 129),
γ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
δ) του π.δ. 2/2024 «Διορισμός Υπουργών και Υφυπουργών» (Α’ 2),
ε) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44), και
στ) της υπό στοιχεία Υ 1/3.1.2024 απόφασης του Πρωθυπουργού «Καθορισμός σειράς τάξης των Υπουργείων»
(Β’ 28),
2. Την υπό στοιχεία Υ 34/22.9.2021 απόφαση του
Πρωθυπουργού «Σύνθεση και ανάθεση καθηκόντων
γραμματέα του Κυβερνητικού Συμβουλίου Εθνικής
Ασφάλειας (ΚΥ.Σ.Ε.Α.)» (Β’  4383), όπως τροποποιήθηκε με την υπό στοιχεία Υ 15/24.8.2022 απόφαση
του Πρωθυπουργού «Τροποποίηση της υπό στοιχεία
Υ 34/22.9.2021 απόφασης του Πρωθυπουργού “Σύνθεση και ανάθεση καθηκόντων γραμματέα του Κυβερ-
νητικού Συμβουλίου Εθνικής Ασφάλειας (ΚΥ.Σ.Ε.Α.)”
(Β’ 4383)» (Β’ 4486).
3. Το γεγονός ότι η απόφαση αυτή δεν αφορά διοικητική διαδικασία, για την οποία υπάρχει υποχρέωση
καταχώρισης στο Ε.Μ.Δ.Δ. - ΜΙΤΟΣ.
4. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
Τροποποιείται το άρθρο 1 της υπό στοιχεία Υ 34/
22.9.2021 απόφασης του Πρωθυπουργού «Σύνθεση και ανάθεση καθηκόντων γραμματέα του Κυβερ-
νητικού Συμβουλίου Εθνικής Ασφάλειας (ΚΥ.Σ.Ε.Α.)»
(Β’ 4383), όπως τροποποιήθηκε με την υπό στοιχεία
Υ 15/24.8.2022 απόφαση του Πρωθυπουργού «Τροποποίηση της υπό στοιχεία Υ 34/22.9.2021 απόφασης
του Πρωθυπουργού “Σύνθεση και ανάθεση καθηκόντων
γραμματέα του Κυβερνητικού Συμβουλίου Εθνικής
Ασφάλειας (ΚΥ.Σ.Ε.Α.)” (Β’ 4383)» (Β’ 4486), με την προσθήκη ως μέλους του ΚΥ.Σ.Ε.Α., του Αντιπροέδρου της
Κυβέρνησης και Υπουργού Επικρατείας, και το άρθρο 1
διαμορφώνεται ως εξής:
«Άρθρο 1
Στο Κυβερνητικό Συμβούλιο Εθνικής Ασφάλειας
(ΚΥ.Σ.Ε.Α.) μετέχουν ως Πρόεδρος ο Πρωθυπουργός
και ως μέλη:
α) Ο Αντιπρόεδρος της Κυβέρνησης και Υπουργός
Επικρατείας,
β) ο Υπουργός Εξωτερικών,
γ) ο Υπουργός Εθνικής Άμυνας,
δ) ο Υπουργός Προστασίας του Πολίτη,
ε) ο Υπουργός Μετανάστευσης και Ασύλου,
στ) ο Υπουργός Ναυτιλίας και Νησιωτικής Πολιτικής,
ζ) ο Υπουργός Κλιματικής Κρίσης και Πολιτικής Προστασίας και
η) ο Αρχηγός του Γενικού Επιτελείου Εθνικής Άμυνας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1364
21.03.2025 08:37:20
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1364/20.03.2025
Στην περίπτωση που ο Αντιπρόεδρος της Κυβέρνησης
και Υπουργός Επικρατείας αναπληρώνει, λόγω κωλύματος, τον Πρωθυπουργό ως Πρόεδρο του Κ.Υ.Σ.Ε.Α.,
σύμφωνα με την παρ. 2 του άρθρου 7 του ν. 4622/2019,
στο Κ.Υ.Σ.Ε.Α. δεν θα μετέχει ως μέλος ο Αντιπρόεδρος
της Κυβέρνησης και Υπουργός Επικρατείας».
Άρθρο 2
Η ισχύς της απόφασης αυτής αρχίζει από τη δημο­
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2025
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Ι
Αριθμ. Υ 5
(2)
Σύνθεση Κυβερνητικού Συμβουλίου Οικονομικής Πολιτικής.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Των άρθρων 7, 9, 16 και 25 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ) του π.δ. 76/2023 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
“Νέας Δημοκρατίας” (Ν.Δ.) ως Πρωθυπουργού» (Α’ 129),
δ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ε) του π.δ. 32/2024 «Διορισμός Υπουργών και Υφυπουργών» (Α’ 91),
στ) του π.δ. 3/2025 «Διορισμός Υφυπουργού Εξωτερικών» (Α’ 5),
ζ) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44),
η) της υπό στοιχεία Υ1/3.1.2024 απόφασης του Πρωθυπουργού «Καθορισμός σειράς τάξης Υπουργείων»
(Β’ 28), και
θ) της υπό στοιχεία Υ17/15.9.2023 απόφασης του
Πρωθυπουργού «Σύνθεση Κυβερνητικού Συμβουλίου
Οικονομικής Πολιτικής» (Β’ 5506).
2. Το γεγονός ότι η απόφαση αυτή δεν αφορά διοικητική διαδικασία, για την οποία υπάρχει υποχρέωση
καταχώρισης στο Ε.Μ.Δ.Δ. - ΜΙΤΟΣ.
3. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
1. Στο Κυβερνητικό Συμβούλιο Οικονομικής Πολιτικής
μετέχουν:
α) Ο Πρωθυπουργός, ως Πρόεδρος,
β) ο Αντιπρόεδρος της Κυβέρνησης και Υπουργός
Επικρατείας,
γ) οι Υπουργοί: γα) Εθνικής Οικονομίας και Οικονομικών, γβ) Υποδομών και Μεταφορών, γγ) Περιβάλλοντος
και Ενέργειας, γδ) Ανάπτυξης, γε) Εργασίας και Κοινωνικής Ασφάλισης, γστ) Αγροτικής Ανάπτυξης και Τροφίμων,
γζ) Ναυτιλίας και Νησιωτικής Πολιτικής, γη) Τουρισμού,
γθ) Ψηφιακής Διακυβέρνησης, και γι) Επικρατείας με αρμοδιότητα για την επιχειρησιακή υποστήριξη του Πρωθυ-
πουργού κατά τον συντονισμό του κυβερνητικού έργου,
δ) ο Αναπληρωτής Υπουργός Εθνικής Οικονομίας και
Οικονομικών με αρμοδιότητες: δα) για τις δημόσιες επενδύσεις και το Εταιρικό Σύμφωνο για το Πλαίσιο Ανάπτυξης
(ΕΣΠΑ), δβ) τις συμπράξεις του δημόσιου και ιδιωτικού
τομέα, και δγ) την Ειδική Υπηρεσία Συντονισμού Ταμείου
Ανάκαμψης του άρθρου 271 του ν. 4738/2020 (Α’ 207),
ε) οι Υφυπουργοί: εα) στον Πρωθυπουργό με αρμοδιότητα την παροχή συνδρομής στον Αντιπρόεδρο της
Κυβέρνησης και Υπουργό Επικρατείας, εβ) Εθνικής Οικονομίας και Οικονομικών με αρμοδιότητα για τη δημοσιο-
νομική πολιτική, και εγ) Εξωτερικών με αρμοδιότητα για
την οικονομική διπλωματία και την εξωστρέφεια, ως μέλη.
2. Σε περίπτωση απουσίας ή κωλύματος του Προέδρου
και των μελών του Συμβουλίου, αυτοί αναπληρώνονται
κατά τα οριζόμενα στην παρ. 2 του άρθρου 7 και στο
άρθρο 17, αντιστοίχως, του ν. 4622/2019. Σε περίπτωση,
δε, που ο Αντιπρόεδρος της Κυβέρνησης και Υπουργός
Επικρατείας αναπληρώνει, λόγω κωλύματος, τον Πρωθυπουργό ως Πρόεδρο του Κυβερνητικού Συμβουλίου Οι-
κονομικής Πολιτικής (Κ.Υ.Σ.Οι.Π.), σύμφωνα με την παρ. 2
του άρθρου 7 του ν. 4622/2019, στο Κ.Υ.Σ.Οι.Π. δεν θα
μετέχει ως μέλος ο Αντιπρόεδρος της Κυβέρνησης και
Υπουργός Επικρατείας.
3. Στις συνεδριάσεις του Συμβουλίου δύνανται να μετέχουν, χωρίς δικαίωμα ψήφου, εφόσον κληθούν προς
τούτο από τον Πρόεδρο του Συμβουλίου, και άλλα μέλη
της Κυβέρνησης, Υφυπουργοί, Γενικοί ή Ειδικοί Γραμματείς,
συνεργάτες, εμπειρογνώμονες ή υπηρεσιακοί παράγοντες.
4. Στις συνεδριάσεις του Συμβουλίου παρίσταται ο Γενικός Γραμματέας Νομικών και Κοινοβουλευτικών Θεμάτων,
ο οποίος εκτελεί καθήκοντα γραμματέα του οργάνου.
5. Η γραμματειακή υποστήριξη του Συμβουλίου παρέχεται από μόνιμους δημοσίους υπαλλήλους ή υπαλ-
λήλους Ι.Δ.Α.Χ. του Υπουργείου Εθνικής Οικονομίας και
Οικονομικών που διατίθενται στο Συμβούλιο κατόπιν
αιτήσεως του Προέδρου του, με απόφαση του αρμόδιου
Υπουργού και στους οποίους ανατίθενται καθήκοντα,
σύμφωνα με τις ανάγκες του Συμβουλίου.
Άρθρο 2
Η υπό στοιχεία Υ17/15.9.2023 απόφαση του Πρωθυπουργού καταργείται από τη δημοσίευση της παρούσας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2025
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201364.pdf | Tokens: 7643]